
IEPIRKUMA LĪGUMS 
Pārtikas produktu piegāde

Līguma Nr. izpildītāja lietvedībā: …./2026
Līguma Nr. pasūtītāja lietvedībā: 1-7.2.2/xx-2026

Jelgavā

Dokumenta datums ir pēdējā pievienotā 
droša elektroniskā paraksta laika zīmoga datums

	VSIA „Slimnīca "Ģintermuiža"”, kuru saskaņā ar statūtiem pārstāv valdes locekle Liesma Jankovska, turpmāk tekstā – Pasūtītājs
un
_______________________________________________________________________,
turpmāk tekstā – Izpildītājs, noslēdz šo līgumu (turpmāk tekstā - Līgums): 

Līguma priekšmets
Izpildītājs apņemas piegādāt Pasūtītājam pārtikas preces Filozofu ielā 69, Jelgavā (turpmāk tekstā – Piegāde).
Izpildītājs apņemas veikt Piegādi saskaņā ar atklātam konkursam Nr. SĢ2026/8 „Pārtikas produktu piegāde slimnīcai „Ģintermuiža”” iesniegto piedāvājumu par iepirkuma daļu un Līgumā noteikto.

Pasūtījuma kvalitāte un apjoms
Izpildītājs apņemas veikt Piegādi kvalitātē, kas atbilst spēkā esošajiem normatīvajiem aktiem, kuri reglamentē pārtikas preču apriti, kvalitāti un fasējumu, tai skaitā Izpildītājs nodrošina, lai uz to produktu iepakojuma, kuri atbilst nacionālajai pārtikas kvalitātes shēmai vai bioloģiskajai lauksaimniecībai, piegādes brīdī ir atbilstoša norāde.
Nepieciešamības gadījumā Izpildītāja pienākums ir nodrošināt Piegādes atbilstības novērtēšanu obligātajās sfērās (cilvēka dzīvības, veselības, kā arī vides aizsardzības), kas pakļautas noteiktajai obligātajai atbilstības novērtēšanai. 
Preču sortiments un piegāžu apjoms tiek noteikti Līguma pielikumā “Piegādājamie pārtikas produkti”.
Piegāžu precīzie termiņi tiek saskaņoti telefoniski, pušu pārstāvjiem vienojoties.
Ja Izpildītājs nevar piegādāt pasūtījumu pilnā sortimentā, Piegādātāja pienākums ir bez atsevišķas samaksas (saskaņojot ar Pasūtītāju), nodrošināt Pasūtītāju ar citu līdzvērtīgu un atbilstošu preci.

Norēķinu kārtība
Kopējā Piegādes līgumcena (bez PVN) ir _______ EUR (summa vārdiem).
Kopējā līguma summa var tikt koriģēta un precizēta atkarībā no Pasūtītāja nepieciešamības pēc piegādāto preču apjoma un iespējamām cenu svārstībām.
Piegādāto preču cena tiek noteikta saskaņā ar pielikumā norādītajām cenām.
Piegāde tiek apmaksāta uz preču pavadzīmes rēķina pamata, bezskaidras naudas norēķinā.
Ja piegādāto preču apjoms, kvalitāte, sortiments un cena atbilst Līguma nosacījumiem, Pasūtītājs apmaksā summu par saņemtajām precēm 30 kalendāro dienu laikā pēc to saņemšanas.

Pienākumi un atbildība
Pasūtītājs apņemas:
ievērot Līguma nosacījumus;
informēt Izpildītāju par iepirkuma kvalitātes neatbilstību līguma nosacījumiem ne vēlāk kā 3 darba dienu laikā no neatbilstības konstatēšanas brīža.
Izpildītājs apņemas:
veikt Piegādi Līgumā paredzētajā kvalitātē un termiņā;
nekavējoties rakstiski informēt Pasūtītāju par izmaiņām pasūtījuma izpildē un pamatot izmaiņu nepieciešamību.
nodrošināt iespēju Pasūtītājam vai tā pilnvarotai personai iepazīties ar dokumentāciju, kas apliecina piegādāto preču izcelsmi un kvalitāti.
Gadījumā, ja Līguma izpilde aizkavējas, kādas no pusēm vainas dēļ, tad vainīgā puse izmaksā cietušajai pusei līgumsodu, kura apmēru nosaka no neizpildītā līguma apjoma.
Līgumsodu aprēķina no dienas, kad tiek nosūtīta rakstiska pretenzija par nokavētā iepirkuma izpildi 0,5% apmērā par katru nokavēto dienu.
Līgumsoda kopējā summa nedrīkst pārsniegt 10% no pasūtījuma kopējās summas. 

Līdzēju kontaktpersonas
Pasūtītāja kontaktpersona – Virtuves vadītāja Vita Binde tel. 63007214; e-pasts: vita.binde@gintermuiza.lv.
Izpildītāja kontaktpersonas pasūtījumu veikšanai – amats, vārds, uzvārds, tālrunis, e-pasts
Nepārvarama vara
Puses neizvirzīs viena otrai pretenzijas par iepirkuma izpildi gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, un citas darbības, kas tiešā veidā ietekmē šī līguma izpildi, un kuru iestāšanos nebija iespējams paredzēt un novērst. 
Nepārvaramas varas iestāšanas ir jāapstiprina ar attiecīgu kompetentu institūciju izziņu. Pusēm nekavējoties ir jāinformē vienai otru par šādu apstākļu iestāšanos un ir jāveic visi nepieciešamie pasākumi, lai nepieļautu pusēm zaudējumu veidošanos.
Ja iestājas nepārvaramas varas apstākļi, līguma darbības laiks pagarinās par termiņu, kuru puses nosaka ar atsevišķu vienošanos.

Līguma darbības termiņš
Līguma spēkā stāšanās datums ir pēdējā pievienotā drošā elektroniskā paraksta datums.
Līgumā paredzētās piegādes veicamas no 2026.g. 1.oktobra līdz 2027.g. 30.septembrim 

Līguma grozīšana un laušana 
Līgumu var grozīt, papildināt vai mainīt līguma nosacījumus, noformējot rakstisku vienošanos, kas ir šī Līguma neatņemama sastāvdaļa. Jebkuri Līguma grozījumi izdarāmi, ievērojot Publisko iepirkumu likuma regulējumu un Līgumā tieši paredzētus gadījumus.
Gadījumā, ja Izpildītājs nepilda vai pārkāpj Līguma saistības, tai skaitā:
· nepiegādā preces pilnā sortimentā un paredzētajā laikā; 
· piegādā neatbilstošas kvalitātes preces;
Pasūtītājs ir tiesīgs vienpusējā kārtībā atteikties turpmākās attiecīgā sortimenta preču iepirkšanas vai lauzt šo līgumu, paziņojot par to rakstiski otrai pusei 10 dienas iepriekš 
Cenas var tikt pārskatītas, gadījumā, ja Izpildītājs iesniedz Pasūtītājam rakstisku pieprasījumu, kas balstīts uz objektīviem pamatotiem apstākļiem, kuri nebija iestājušies uz Līguma slēgšanas brīdī, un kurus Izpildītājs kā rūpīgs saimnieks iepriekš nevarēja paredzēt un Izpildītājs ir iesniedzis objektīvi pamatotu detalizētu izmaksu pieauguma aprēķinu, kurā nepārprotami paskaidrota cenas pieauguma cēloņsakarība ar iepriekš neparedzētajiem apstākļiem un cenas pieauguma pamatojums. Cenu pārskatīšana var tikt veikta, ne agrāk kā 3 (trīs) mēnešus pēc Līguma spēkā stāšanās dienas.
Pasūtītājam nav pienākums piekrist Izpildītāja piedāvātajām cenu izmaiņām.
Pasūtītāja pārstāvis Līgumā noteikto Pasūtītāja tiesību un/vai saistību pārstāvībai: juriskonsults Aigars Klints, tel. 29252014; e-pasts: aigars.klints@gintermuiza.lv

Strīdu izskatīšanas kārtība
Pušu domstarpības, kas saistītas ar līgumsaistību izpildi, tiek risinātas sarunu ceļā. Vienošanās tiek noformēta rakstiski.
Gadījumā, ja puses nevienojas, strīdu izskata Latvijas Republikas normatīvajos aktos noteiktā kārtībā.
Citi noteikumi
Gadījumos, kas nav paredzēti Līgumā, līdzēji rīkojas saskaņā ar normatīvajiem aktiem.
Līgums sastādīts uz 3 lappusēm ar vienu pielikumu
Pušu adreses, rekvizīti un paraksti

	Pasūtītājs
VSIA „Slimnīca "Ģintermuiža"”
Reģ. Nr. 40003407396
Adrese – Filozofu 69, Jelgava, LV-3008
Bankas rekvizīti – Valsts kase
konts: LV77TREL9290 5600 00000
kods: TRELLV22


Valdes locekle Liesma Jankovska
	Izpildītājs

Līgums ir parakstīts ar drošu elektronisku parakstu un satur laika zīmogu 
